यदि आप शेव नहीं कर रहे हों तब भी अपने चेहरे पर सैलिसिलिक एसिड युक्त फेस वाश का प्रयोग करने से बैक्टीरिया को मारने में और रेज़र बर्न की संभावना को कम करने में सहायता मिलती है। त्वचा के जिस एरिया में आप शेव करने वाले हों उस पर किसी मृदुल फेस वाश को हल्के-हल्के रगड़ें और शेव से पहले उसे धोकर साफ कर लें। कभी भी केवल पानी से ही सूखा-शेव न करें और ऐसे शेविंग क्रीम को प्रयोग करने से बचें जिससे रोम-छिद्र जाम हो जाते हों। इसके बजाय, जहां शेव करना हो वहाँ पर आप किसी शेविंग जेल की कोटिंग करें और हर स्ट्रोक के बाद रेज़र को धोकर साफ कर लें। जेल आपकी त्वचा के रोम-छिद्रों को जाम किए बिना ही ब्लेड से त्वचा की सुरक्षा करने में सहायता करेगा। शेविंग समाप्त करने के बाद उस जगह पर थोड़ा सा एलो वेरा लगाएँ। इससे त्वचा की जलन शांत हो जाएगी और रेज़र बंप्स भी नहीं होंगे। एलो वेरा को 5-10 मिनट तक सेट होने दें और उसके बाद त्वचा को ठंडे पाने से धोकर साफ कर लें फिर एक साफ तौलिये से थपथपा कर सुखा लें। ओटमील का प्रयोग दशकों से त्वचा की जलन को शांत करने के लिए और रेज़र बर्न के उपचार के लिए किया जाता रहा है। यदि आपको पता है कि आपको रेज़र बर्न अक्सर हो जाता है या इस समय भी आप उसका हल्का प्रभाव महसूस कर रहे हैं तो ओटमील को थोड़े से दूध में मिलाकर अपनी त्वचा पर दबाएँ। 5-10 मिनट तक उसे वही रहने दें और उसके बाद गुनगुने पानी से धोकर साफ कर लें। सुनने में यह अजीब लगता है परंतु खट्टे क्रीम में कुछ ऐसे पोषक पदार्थ होते हैं जो रेज़र बर्न के हीलिङ्ग लिए बहुत ही अच्छा कार्य करते हैं। इसके अतिरिक्त, कोल्ड क्रीम, जल रही त्वचा पर, बहुत अच्छी लगती है। जिस जगह पर आपने शेविंग समाप्त की है वहाँ पर क्रीम का ढेला रगड़ें और उसके 10 मिनट बाद धोकर साफ कर लें। शेविंग समाप्त करने के बाद किसी एंटीबायोटिक क्रीम को त्वचा पर रगड़ें। इससे वे बैक्टीरिया मर जाते हैं जो रोम-छिद्रों में जम जाते हैं और जिसके कारण आप द्वारा अनुभव किए जा रहे भद्दे रेज़र रैश उत्पन्न बनते हैं। इसे कई दिनों तक करते रहें ताकि आपके रेज़र बर्न घट जाएँ या पूरी तरह से समाप्त हो जाएँ। जिन उत्पादों को आप अपने त्वचा पर लगाते हैं उसकी जांच करके देखें कि वे किन-किन चीजों से मिलकर बने हैं। संभव है कि उनमें कोई ऐसी चीज हो जिससे आपको एलर्जी होती हो और जिसके कारण आपको रैश हो रहे हों। कुछ दिनों के लिए शेव के बाद आप द्वारा लगाए जा रहे त्वचा संबंधी सभी उत्पादों का प्रयोग बंद कर दें और थोड़े दिनों बाद उन्हें एक-एक कर के शुरू करें ताकि आपको पता चल सके कि किस उत्पाद से आपको एलर्जी हो रही है।
Use a face wash. Use shaving gel. Apply Aloe Vera. Use an oatmeal mask. Put on some sour cream. Try an antibiotic ointment. Check for allergens.